CELEX: E2015P0004
Language: et
Date: 2015-01-28 00:00:00
Title: Islandi finantsteenuste ühingu poolt 28. jaanuaril 2015 EFTA järelevalveameti vastu algatatud hagi (Kohtuasi E-4/15)

30.4.2015   
            
            
               ET
            
            
               Euroopa Liidu Teataja
            
            
               C 143/9
            
         Islandi finantsteenuste ühingu poolt 28. jaanuaril 2015 EFTA järelevalveameti vastu algatatud hagi
   (Kohtuasi E-4/15)
   (2015/C 143/10)
   Islandi finantsteenuste ühing, keda esindavad vandeadvokaadid Hans-Jörg Niemeyer ja Christian Kovács, Hengeler Mueller, Square de Meeûs 40, 1000 Brüssel, Belgia, on algatanud 28. jaanuaril 2015 EFTA kohtus hagi EFTA järelevalveameti vastu.
   Hageja taotleb, et EFTA kohus:
   
               1.
            
            
               tühistaks EFTA järelevalveameti 16. juuli 2014. aasta otsuse 298/14/COL (ELT C 400, 13.11.2014, lk 13) lõpetada Islandi eluasemerahastamisfondile (Íbúðalánasjóður) antud olemasolevat abi käsitlev menetlus ning
            
         
               2.
            
            
               kohustaks EFTA järelevalveametit kandma menetluskulud.
            
         
      Õiguslik ja faktiline taust ning hagi toetuseks esitatud väited
   
   
               —
            
            
               Hageja, Islandi finantsteenuste ühing (edaspidi „SFF”) on ühing, mis esindab kõiki Islandil registreeritud finantsettevõtjaid, sealhulgas universaal-, investeerimis- ja hoiupangad ning kindlustusseltsid, liisingufirmad, väärtpaberifirmad ja pangakaarte väljastavad ettevõtjad. SFFi eesmärk on edendada Islandil tegutsevate finantsettevõtjate jaoks konkurentsil põhinevat töökeskkonda ja kaitsta nende huve rahvusvahelisel tasandil.
            
         
               —
            
            
               Kohtuasi hõlmab taotlust tühistada EFTA järelevalveameti otsus lõpetada Islandi eluasemerahastamisfondile (edaspidi „HFF”) antud olemasolevat abi käsitlev menetlus.
            
         Hageja väidab, et EFTA järelevalveamet:
   
               —
            
            
               on ekslikult eeldanud, et HFFile antud abi kujutas endast olemasolevat abi, kuigi tegelikult oli tegemist uue abiga;
            
         
               —
            
            
               ei ole esitanud otsuses märgitud järeldustele piisavaid põhjendusi ning on seega rikkunud järelevalve- ja kohtulepingu artiklit 16;
            
         
               —
            
            
               on teinud ilmse vea EMP lepingu artikli 59 lõike 2 tõlgendamisel.